Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: — a Földhivatal elmulasztotta, úgyszintén a 7/1972. (XII. 31.) MÉM rendelet 93. §-ában előírt „széljegyzésre” vonatkozó
Paragraph Index: 321

— a Földhivatal elmulasztotta, úgyszintén a 7/1972. (XII. 31.) MÉM rendelet 93. §-ában előírt „széljegyzésre” vonatkozó előírásokat sem tartotta meg, illetve a termőföldet az 1972. évi 31. tvr. előírásai ellenére az ingatlan-nyilvántartásba nem jegyezte be. Az idézett jogszabályok rendelkezéseit megszegve a földhivatal megsértette a jogbiztonság [Alk. 2. § (1) bek.] alkotmányos elvét, ugyanakkor döntése sérti panaszos tulajdonhoz való jogát [Alk. 13. § (1) bek.] is azáltal, hogy ellenérték fejében hatósági határozattal szerzett ingatlan tulajdonjoga telekkönyvi bejegyzése iránti kérelmet elutasította. A Földhivatal a felhívott alkotmányos jogokkal összefüggésben visszásságot idézett elő. Az országgyűlési biztos általános helyettesének megkeresését követően a Földhivatal az általa előidézett visszásságot észlelte, elutasító határozatát visszavonta, a szükséges megosztási munkát elvégezte, majd a jakabszállási 036/241. helyrajzi számú ingatlant, mely azonos panaszos által vásárolt ingatlannal, birtokba adta, s arra panaszos tulajdonjogát az ingatlan-nyilvántartásba bejegyezte, minek következtében a visszásságot megszüntette. Tekintettel arra, hogy a földhivatal a visszásságot a vizsgálat befejezését megelőzően már megszüntette, ezért az országgyűlési biztos általános helyettese ajánlást nem tett, azonban vizsgálatáról készült jelentés egy példányának megküldésével panaszost, valamint a Földhivatalt is tájékoztatta. OBH 572/1999. Az Alkotmány 2. § (1) bekezdésében deklarált jogállamiságból adódó jogbiztonság követelményével, valamint az Alkotmány 70/A. § (1) bekezdésében rögzített megkülönböztetés tilalmával és a 70/D. § (1) bekezdésében meghatározott legmagasabb szintű testi és lelki egészséghez, a 70/E. § (1) bekezdésében leírt szociális biztonsághoz fűződő jogokkal összefüggésben nem okoz visszásságot, ha a helyi önkormányzat az egészségügyi intézményeiben átszervezést, racionalizálást hajt végre, amennyiben a továbbiakban is biztosítja az érintett betegek megfelelő szintű ellátását. A Blikk című újság 1999. február 2-i számában arról számolt be, hogy a Fővárosi Önkormányzat be kívánja zárni a János Kórház Pozsonyi úti Pszichiátriai Osztályát, s az osztály betegei ezt követően a kórház belgyógyászatára kerülnek. Az állampolgári jogok országgyűlési biztosa hivatalból indított vizsgálata során megállapította, hogy az érintett kórház felhalmozódott adósságállománya miatt a Fővárosi Önkormányzat több osztály összevonását, költöztetését tervezi. Az intézkedési terv értelmében a betegellátást a II. kerület Pozsonyi úton megszünteti. Az Egészségügyi és Sport Bizottság döntése alapján a kérdéses pszichiátriai osztályt a kórház XII. kerületi — központi — telephelyén lévő egyik belosztály kiürülő épületébe helyezik át. A pszichiátriai osztály betegeinek gyógyítása, kezelése továbbra is teljesen külön osztályként, külön épületben történik. A főpolgármester-helyettes nyilatkozata alapján ennek a tervnek a megvalósulása esetén a továbbiakban is megfelelő színvonalon és hatékonysággal tudják biztosítani mind a belosztályon, mind a pszichiátrián kezelt betegek ellátását. Az állampolgári jogok országgyűlési biztosa megállapította, hogy az önkormányzatoknak a helyi önkormányzatról

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes